ไม่ได้มากินนานบน วันนี้ชิวๆเดินเล่นดูเครื่องสำอางค์แล้วต่อซุปเปอร์ทางด้านเซ็นทรัลชิดลม พอมาถึงหิวพอดีวันนี้มากับพี่สาว เลยแวะซื้อน้ำร้าน dean & deluca ซะหน่อย ส่วนตัวชอบ NY soda ร้านนี้เพราะหามาหล่ยร้านตั้งแต่ยังไม่มีใครขายจนกระทั่งต้องรอร้านนี้มาเปิดขายเอง ตอนแรกๆกินนิวยอร์คโซดาที่อเมริกา แต่ที่โน่นเค้าเรียก Italian soda เอาวะจะเรียกอะไรก็ช่าง อร่อยดี ชอบ 

New York Soda หรือ Italian soda ที่เมืองไทยจะมีความพิเศษตรงที่จะใส่น้ำแข็งทำจากมิ้นท์สีเขียวอื๋อๆหน่อยไว้ข้างบน ตอนแรกไม่มีหรอกนะ เพิ่งจะมาเพิ่มปรับแต่งเมนูตอนหลัง ส่วนตัวเลยนะ ไม่ชอบมินต์ บอกเค้าเอาออกเลย 

มาวันนี้ดันไม่สั่งอีโซดานี่ กะกินประมาณ americano ใส่ น้ำเชื่อม แต่ดันโง่ สั่ง espresso ice คราวนี้มาเต็มเลยเป็นแก้วกระดาษ ใส่เอสเพรสโซ่กับใส่น้ำแข็ง ทำเรานี่อึ้งไปเลย คือแก้วกระดาษ!! กินในร้านนะจ๊ะ เราเป็นคนเรื่องมากพอตัว แต่เอาเถอะสั่งผิดเองต้องรับผิดชอบ 

พอดีพี่สาวหิวก็เลยนั่งกินที่ร้าน เราสั่ง lobster omelette มันจะมาพร้อม มันฝรั่งกรทอด ส่วนพี่สาวสั่งเป็น quiches ผักขม สะกดถูกป่าวไม่รู้เป็นเหมือนพายไข่ใส่ผักขมไปอบ 

แปลกมาก lobster omelette ออกมาอร่อยผิดคาด เพราะครั้งที่แล้วสั่งเนื้อวากิวมาเป็นแฮมเบอเกอร์ เค็มมาก แถมไหม้อีกต่างหาก ครั้งนี้สงสัยมีการเปลี่ยนพ่อครัว เบาเค็มไปเยอะ กินแล้วตัวไม่บวมดี lobster เป็น louster ไม่ใช่กุ้งแม่น้ำเหมือนบางที่ที่ชอบเขียนกัน หลังจากแย่งกันกินอาหารทั้งๆที่บอกว่าไม่หิวเลย...หมดในเวลาอันรวดเร็วเรารีบสั่ง NY soda ทันที ขอล้างปากหน่อย espresso ice เข้มมาก ความผิดข้าน้อยเอง -.- 

มื้อนี้เยี่ยมแบบไม่คาดคิด บางที่คงต้องไม่หวังว่ามันจะอร่อย มันถึงจะอร่อยแน่ๆ ตินิด คนเสริฟไม่รู้เรื่องเลย เอาแต่ งง และ งง